Tisztelt Közgyűlés!

Kedves licista és berzsenyista Diáktársaim!

Kedves Vendégek!

Szeptemberben lesz 25 éve, hogy szeretett iskolánk újból evangélikus gimnázium(líceum)ként működik, oktatja-neveli az ifjúságot a régi szellemben, az új elvárásoknak megfelelően.

Diákszövetségünk is 1991-ben alakult újjá, az akkori 67 fő taglétszám 700 fölé emelkedett, ma 580 a bejegyzett tagok száma.

Sajnos, már sokan nincsenek az élők sorában. Emlékezzünk most a közelmúltban elhunytakra!

Az évszám érettségijük évét jelenti.

Balog Vilmos 1940

Görög Tibor 1936

Dr. László Kálmán 1930

Németh Lajos 1935

Névery Gábor 1961

Sári István 1937

Dr. Stamucz József 1948

Tar Zoltán 1948

Tolnai Lászlóné Kovács Paulin 1964

Tompa György 1947

Tömördi Máté 1965

Újhelyi Zoltán 1948

Varga József 1955

Varga László 1996

Wallner Ákos 1948

Dr. Winkler Gábor 1959

és Baráth Zoltán, iskolánk egykori igazgatója, akiért a fekete zászló leng iskolánkon.

Emléküket kegyelettel és tisztelettel megőrizzük!

Az elmúlt év diákszövetségünk újjászervezésével telt. Elsősorban a tagnévsort kellett és kell folyamatosan frissítenünk. Hollndonner László (1958) diáktársunk vállalta azt a nem könnyű feladatot, hogy akit tud, telefonon felkeres, és egyezteti az adatokat. Munkája részben sikerrel járt, de sajnos sokakat nem ért el. Köszönjük fáradozását!

Az elektronikus levélküldés is csak fél sikert hozott, a decemberben küldött 300 e-mail-ből 120 visszajött.

Erre a közgyűlésre és diáktalálkozóra ezért mindenkinek postai úton küldtünk levelet és csekket, melyben mindenkit arra kértünk, küldje el e-mail címét. KÖSZÖNET azoknak, akik ezt megtették!

Nagyon jó lenne az elektronikus levelezésre áttérni, a postaköltség nagyon sok, ezt a pénzt segélyezésre, jutalmazásra jobb lenne fordítani. Egyre több a rászoruló gyermek, szülők halnak meg fiatalon, a szülők válása és munkanélkülisége is egyre gyakoribb. Szükség van ránk, szükség van a segítésünkre!

KÖSZÖNET a Líceum vezetésének, Tölli Balázs igazgató úrnak, Száz Tiborné gazdasági vezetőnek, hogy a postaköltségből 55000.-Ft-ot átvállaltak.

A hivatalos teendők mellett a múlt-jelen-jövő összekapcsolásáról sem feledkeztünk meg. Az egykori és jelenlegi diákok közötti kapcsolat továbbra is erős.

Legszebb példája ennek, hogy a jelenlegi tanítványok közül 83-nak valamelyik, vagy mindkét szülője iskolánk tanulója volt, és ott vannak még a testvérek és nagyszülők is.

2015. május 26-án dr. Szalai Tamás (2003) Szegeden élő csillagász a Fény éve alkalmából nagysikerű előadást tartott a természettudományok iránt érdeklődő diákoknak.

2016. március 5-én a Projektnapon dr. Németh Ádám (1998) fogadta a 12. évfolyam tanulóit a Városházán, és megismertette őket az ott folyó munkával.

Kovács László a katasztrófavédelem fontosságáról beszélt, és ismertette a diákok közmunka lehetőségeit ezen a területen.

Tóth Károly (2001) evangélikus lelkész a közösségi szolgálatra invitálta a diákokat.

További nagyszerű találkozási pontok a Karácsonyi hangverseny, a Líceumi bál, a Szülői bál, nagyszülők délutánja, Koszorúcska, Ballagás. A Ballagás 2016. április 30-án volt a Deák -kútnál, ahol Raffai Balázs (1999) tanár, választmányi tag köszöntötte a maturandusokat, majd ivott a forrás vízéből, és adta tovább a kupát az ifjú generáció képviselőjének.

Dr. Lipták József mint választmányi tag képviselte diászövetségünket a PAX Hungarica szervezetben Budapesten.

Városi eseményeken, rendezvényeken is gyakran találkozunk egykori licistákkal, berzsenyistákkal. Nagyszerű előadásaikkal, kiállításaikkal színesítik a város tudományos és kulturális életét a TIT-ben, a Gyík rendezvényházban, a Múzeumban, színházban, koncerttermekben.

A Soproni Téma hasábjain is gyakran találkozunk írásokkal, melyek apákról és fiukról, anyákról és lányukról szól, és diáktársaink voltak.

2015. december 9-én a Pedagógusok Művelődési Házában mutatták be a Jeles pedagógusok Győr-Moson-Sopron megyében című sorozat VI. kötetét Magvetők nyomdokain címmel, melyben Peéry Rezső, a Berzsenyi Gimnázium egykori igazgatója, tanára is szerepel.

December 21-én, a Hűségnapján tartott ünnepélyen a díjazottak között is voltak egykori iskolatársaink: Katona Ramóna és Németh Zsuzsa Széchenyi tanulmányi ösztöndíjban részesült, Sopronért Emlékérmet kapott Poór Brigitta és dr. Barna Krisztina, Sopron kiváló pedagógusa lett dr. Rónai Ferenc, Pro Urbe -díjat vehetett át Fülöp Zoltán és Lobenwein Norbert, valamint posztumusz Pro Urbe -díjban részesítette a város dr. Winkler Gábort.

Május 17-én köszöntötte a város az evangélikus gyülekezeti házban Kutas László szobrászművészt 80. születésnapja alkalmából. Kutas László hosszú éveken át készíti az érmeket ballagó maturandusaink tarisznyájába. Köszönet ezért az egyedülálló ajándékért. Isten éltessen, művész úr!

Ország- és világszerte biztosan élnek köztünk diáktársak, akikre ugyanilyen büszkék lehetünk, most csak kis városunk történéseit próbáltam összegyűjteni.

Megoldódott a probléma az érettségi találkozók ügyében. Azok az osztályok, amelyek időben bejelentik (legalább két hét) találkozójuk pontos idejét, mind bejutottak a Líceumba. Felhívnám a figyelmet, hogy Horváth Edit (1972) könyvtáros készített néhány emléklap-típust, amit a találkozók szervezői elkérhetnek, sokszorosíthatnak megfelelő számban, s ezeket a találkozók résztvevői aláírhatják, mindenkinek jutna belőle. Egyet kérnénk vissza a Líceum emlékei közé!

Volt olyan osztály, amelyik nehezményezte, hogy az iskola, esetleg az öregdiák szövetség részéről nem jelent meg képviselő a találkozójukon. Magunktól nem megyünk, mert vannak, akik ezt nem igénylik, de ha ezt szeretnék és bejelentik és meghívnak, akkor szívesen megyünk.

A tablók gyűjtése és fényképezése még folyamatban van.

A legnagyobb esemény - a tavalyi év sikerén felbuzdulva - a mai családi nap, amelyre már hosszú ideje készülünk.

A főszervezők Raffai Balázs (1999), Kő-Czákler Judit (1994), Horváthné Hartmann Rita (1976) tanárok, öregdiákok voltak.

Segítőik: Locsmándi Dániel (2007), Csóka Andrea (1996), Harkányné Horváth Enikő, Pete-Pikóné Horváth Gyöngyi, Szőke János.

Külön köszönet Dorosmai Erzsébet (1975) tanárnőnek saját alkotásaiból összeállított kiállításáért, melyet Tölli Balázs igazgató úr nyitott meg.

A diáktalálkozóval összekapcsolt családi napot Szabóné Nyitrai Márta (1996) 20 éve érettségizett lelkész rövid nyitó áhítata tette ünnepélyessé, majd a koszorúzások következtek.

Dr. Lampért Gyula emléktáblájánál Szabóné Nyitrai Márta, a Világháborús emléktábláknál Dr. Bakody Gyula (1952), aTanáraink emléktáblánál Winkler Barnabás (1964) leköszönő elnök helyezte el a megemlékezés koszorúit.

A programokon fellépett vagy foglalkozást vezetett:

Sopronkövesdi citerások: Kovács Liliana és Kiss Beatrix 6/A osztályos tanulók, valamint Molnár Laura.

Dr. Friedrich András (1959) és unokája, Friedrich Léna (7.B) - négykezes

Simon Andrea (1994) színművésznő és kísérője, Horváth Ábel (2014)

Orbán Aladár és unokája, Orbán Olivér 5/B - négykezes

A Zeneiskola üt együttese Vida Mihály egykori diákunk vezetésével

Horváth Ábel, Bóna Márton - zongora

Ének: Domnánics Júlia 9/D

Zenekari formáció: Staub Júlia és Juhász Barna 10/A osztályos tanulók, valamint barátaik

Csirmaz András (2007) - bűvész

Bajzik Dóra (2001) - ölbéli kerekítő

Horváth Lucia tanár, dr. Zsuppán Sándor tanár, Lukácsi Erzsébet laboráns labor-show,

Bedő Zsuzsi, Kedmenecz József -zenés mesedélután

Baráth Éva - mézeskalácsos

Egresits Anita fazekas - korongozás

Borászok: Sterlik Dávid (2004), Magyar Dezső, Farkas Beáta, Iváncsics István.

Köszönjük mindenkinek a közreműködést!

A mai tisztújításhoz a jelölő bizottsági feladatokat és a választás lebonyolítását Locsmándy-Kozák Viola (2000) jelölőbizottsági elnök látja el.

A holnapi ünnepélyes istentiszteleten Szabóné Nyitrai Márta (1996) szolgál.

A következő évi Közgyűlés időpontját 2017. május 20-ra , szombatra tűztük ki. A részletes programot és a pontos időpontot időben közöljük.

Köszönöm a régi elnökség és választmány eddigi munkáját, kívánok a részben új vezetésnek sok erőt és lelkesedést, és legalább annyi szeretetet, mint amennyi elődeinkből áradt!

Köszönöm a figyelmet.

Sopron, 2016. 05.21. Csukásné Bencsik Zsuzsa

titkár